stanford-oval/wikipedia huggingface dataset:
Ilmansuodatin
Ilmansuodattimien käyttö > Rakennusten ilmansuodattimet ja ilmanpuhdistimet

Ilmansuodatin puhdistaa ja suodattaa ilmastointijärjestelmissä sisään tulevan ilman terveydelle haitallisia epäpuhtauksia kuten hiekkaa, siitepölyä, hometta ja bakteereita. Kaikki ilmansuodattimet eivät kuitenkaan neutraloi niihin jääviä bakteereja. Ilmanpuhdistimet suodattavat sisäilmaa, ja osa käytettävistä tekniikoista neutraloi myös bakteerit ja virukset. Sairaalat ja laboratoriot käyttävät esimerkiksi kuitusuodattimia kuten HEPA-suodattimia sekä sähköisiä suodattimia, jotka poistavat epäpuhtaudet tehokkaasti.  Mikroelektroniikkatehtaissa voidaan käyttää ULPA-suodatinta, jotta saadaan aikaan erityisen puhdas tuotantotila. Asuntojen ilmansuodattimien tehokkuus mitataan huoneistossa sisäilman laadulla. USA:n energiahallinto suosittaa ilmansuodattimille Minimum Efficience Reporty Value (MERV), joista 13 on määritelty ASHRAE 5.22-1999 testiprotokollalla. Suomessa Ympäristöministeriö on laatinut sisäilman laadun suositukset.
Aiheesta muualla

Kuvia tai muita tiedostoja aiheesta Ilmansuodatin Wikimedia Commonsissa
Likainen auton moottorin ilmansuodatin 80 000 km ajon jälkeen.
Puolimaski-hengityssuojain New Yorkin poliisin käytössä.
Intersil Corporation

| Intersil Corporation |
| --- | --- |

Yritysmuoto:  pörssiyhtiö
ISIN:  US46069S1096
Perustettu:  1967, 1999
Kotipaikka:   Yhdysvallat
Toimiala:  Puolijohdeteollisuus
Omistaja:  Renesas Electronics
Kotisivu:  www.intersil.com
Infobox OKVirheellinen NIMI-arvo: 
Vanha logo vuodelta 1986, jolloin yhtiö oli General Electricin omistuksessa.
Intersil Corporation on Yhdysvaltalainen puolijohdevalmistaja, joka muodostui vuonna 1999 ostamalla Harris Corporationin puolijohdevalmistuksen Harris Semiconductor.
Historia

Jean Hoerni perusti yhtiön nimellä Intersil (lyhenne sanoista International Silicon) vuonna 1967. General Electric sulautti yhtiön puolijohdeosastoonsa vuonna 1980. Vuonna 1988 Harris-yhtiö hankki General Electricin mikropiirivalmistuksen. Vuonna 1999 Harris-yhtiö myi puolijohdeteollisuutensa sijoittajille, jolloin Intersil-nimi herätettiin uudelleen.
Vuonna 2016 Renesas Electronics sopi ostavansa yhtiön. Vahvistus kaupalle tuli helmikuussa 2017.
Aiheesta muualla

Yhtiön kotisivut
Itäinen kumppanuus

Itäisen kumppanuuden kuusi Itä-Euroopan valtiota vihreällä, Euroopan unionin jäsenvaltiot sinisellä
Itäinen kumppanuus on Euroopan unionin ja kuuden itäisen Euroopan maan, Armenian, Azerbaidžanin, Georgian, Moldovan, Ukrainan ja Valko-Venäjän yhteinen naapuruuspolitiikka. Kumppanuus solmittiin vuonna 2009. Ajatuksen kumppanuudesta esittivät Ruotsin ulkoministeri Carl Bildt ja Puolan ulkoministeri Radosław Sikorski vuonna 2008.
Ohjelman tavoitteena on tukea itäisen Euroopan ja Etelä-Kaukasian kumppanimaiden vakautta, demokratiaa, oikeusvaltiokehitystä ja kaupan vapauttamista. Sen tarkoitus on tuoda Itä-Euroopan maat yhteiskunnallisesti ja taloudellisesti lähemmäs Euroopan unionia sekä rohkaista niiden omia uudistusprosesseja. EU on vuoden 2017 loppuun mennessä tukenut maita kumppanuuden alettua yhteensä 5,4 miljardilla eurolla. Kauppa EU:n ja kumppanimaiden välillä on lähes kaksinkertaistunut vuodesta 2004 vuoteen 2016.
Yhteistyötä EU:n ja kumppanimaiden välillä tapahtuu niin monenvälisesti kuin kahdenvälisestikin. Ukraina, Georgia ja Moldova allekirjoittivat vuonna 2014 assosiaatio- ja vapaakauppasopimukset EU:n kanssa, ja näillä mailla on tällä hetkellä myös viisumivapaus EU:n kanssa. Viides itäisen kumppanuuden huippukokous pidettiin Brysselissä marraskuussa 2017.
Indonesian kielet

Indonesian etnolingvistinen kartta
Indonesia on monikielinen ja monikulttuurinen yhteiskunta, mistä kertoo mm. valtion virallinen motto Bhinneka Tunggal Ika ("erilaisuudessaan yhtenäinen"). Indonesialaiset jakautuvat karkeasti kahteen ryhmään: austroneesialaisia kieliä puhuviin sekä melaneesialaisiin, jotka asuvat pääsääntöisesti Uuden Guinean saarilla ja sen lähiympäristössä.
Yhteensä maassa lasketaan olevan 710 elossa olevaa kieltä. Näistä yli puolet on vaarassa kadota.
Indonesian kieli

Indonesia on maan perustuslain mukaan maan kansallinen kieli ja ainoa virallinen kieli. Nimestään huolimatta kieli on malaijia, joka on standardoitu Indonesiassa. Syynä tähän on siirtomaahistoria, kun Indonesia tavoitteli 1920-luvulla itsenäisyyttä Alankomaista ja tätä korostaakseen valitsivat myös kielensä nimeksi indonesia. Erot malaijiin löytyvät lähinnä lainasanoista: malaiji on ottanut lainasanoja englannista, kun taas indonesia on ottanut niitä hollannista ja jaavasta. Kieliopillisesti malaiji ja indonesia ovat käytännössä sama kieli.
Kielestä käytetään nimitystä Bahasa Indonesia, joka tarkoittaa "Indonesian [valtion] kieli". Tällä korostetaan kielen merkitystä kaikkien Indonesian kansalaisten kielenä. Malaijilla oli jo ennen itsenäistymistä lingua francan asema saaristossa eikä se ollut suurimman etnisen ryhmän äidinkieli, joten se hyväksyttiin maan viralliseksi kieleksi. Lisäksi malaiji on kieliopillisesti melko helppo oppia toisena kielenä.
Muuta kuin indonesiankielistä mediaa tuotetaan maassa vähän.
Vuonna 1972 Malesian ja Indonesian viranomaiset sopivat indonesian ja malaijin kirjakielten standardien yhtenäistämisestä.
Muut kielet

Indonesian puhutuin kieli on jaava, jota puhuu äidinkielenään 31,8% väestöstä. Indonesian puhujien osuus on 19,7% ja sundalla 14,5%. Jaavan puhujat muodostavat enemmistön Indonesian väestöstä (98 milj.) ja esimerkiksi kaikki maan presidentit ovat olleet syntyperäisiä jaavan puhujia. Sekä jaavaa että sundaa puhutaan Jaavan saarella.
Indonesian suuri kielellinen diversiteetti selittyy myös sillä, että Uuden-Guinean saari kuuluu puoliksi Indonesialle. Koko saarella puhutaan lähes 1100 kieltä.
Aiheesta muualla

Kuvia tai muita tiedostoja aiheesta Indonesian kielet Wikimedia Commonsissa
Ike Udanoh

| Ike Udanoh |
| --- | --- |
 Ike Udanoh tammikuussa 2011.
Henkilötiedot
Koko nimi:  Ike Joseph Udanoh
Syntynyt: 2. elokuuta 1989 (ikä 35)
Kansalaisuus:   Yhdysvallat
Koripalloilija
Pelipaikka:  Iso laitahyökkääjä / Sentteri
Pituus:  202 cm
Paino:  96 kg
Pelaajaura
Yliopistojoukkueet
:  Wayne State University
Seurajoukkueet
2012–2013 2013 2013 2014 2014–2015 2015–2016 2016 2016 2016–:   Larre Borges  Al-Ahli  WBC Raiffeisen Wels  Nilan Bisons  Tapiolan Honka  Bisons Loimaa  Pallacanestro Ferrara  Pallacanestro Mantovana  Hyères-Toulon
Ike Joseph Udanoh (s. 2. elokuuta 1989) on yhdysvaltalainen koripalloilija, pelipaikaltaan iso laitahyökkääjä tai sentteri.
Ura

Udanoh pelasi itävaltalaisessa WBC Raiffeisen Welsissa syksyllä 2013. Hän pelasi kaudella 2012–2013 myös Uruguayssa ja Qatarissa. Suomeen Udanoh saapui talvella kesken kauden 2013–2014. Hän pelasi läntisen alueen II divisioonassa. Kauden lopulla hän nousi loukkaantumisista kärsineen ja Korisliigaa pelanneen Nilan Bisonsin kokoonpanoon ja sai kauden päätteeksi SM-pronssia. Ensiesiintymisensä Korisliigassa Udanoh teki 5. maaliskuuta 2014 tehden 12 pistettä ja ottaen kuusi levypalloa.
Elokuussa 2014 Udanoh teki pelaajasopimuksen Tapiolan Hongan kanssa. Hänen merkityksensä joukkueen kokoonpanossa kasvoi merkittävästi edelliskaudesta.
Kauden 2014–2015 jälkeen Tapiolan Hongan edustusjoukkue ajautui pahoihin talousvaikeuksiin ja luopui sarjapaikastaan Korisliigassa. Elokuussa Udanoh palasi Loimaalle. Helmikuussa 2016 myös loimaalaisjoukkue joutui vakaviin talousongelmiin, ja Udanoh siirtyi italialaiseen Pallacanestro Ferrara 2011:een. Huhtikuussa hän siirtyi italialaiseen Pallacanestro Mantovanaan. Heinäkuussa 2016 hän teki sopimuksen ranskalaisen pääsarjajoukkue Hyères-Toulonin kanssa.
Pelityyli

Muun muassa Loimaan päävalmentaja Greg Gibsonin ja Hongan päävalmentaja Tuomas Iisalon mukaan Udanoh on poikkeuksellisen kova harjoittelija, joka on keskittynyt elämässään täysin koripalloon.
Aiheesta muualla

Ike Udanoh basketball profile eurobasket.com (englanniksi)
Itäinen maakunta (Sierra Leone)

| Itäinen maakunta |
| --- | --- |
 Sijainti
Valtio:   Sierra Leone
Hallinto:  
 – hallinnollinen keskus:  Kenema
Pinta-ala:  15553 km²
Väkiluku (2015):  1 642 370
 – väestötiheys:  104,3 as./km²
Itäinen maakunta on yksi Sierra Leonen maakunnista. Sen hallintokeskus on Kenema. Maakunnan väkiluku oli vuoden 2015 väestönlaskennassa 1 642 370. Maakunnan pinta-ala on 15 553 neliökilometriä.
Piirikunnat

Itäinen maakunta on jaettu kolmeen piirikuntaan, jotka ovat:
Kailahunin piirikunta, 526 379 asukasta (2015); keskus Kailahun
Keneman piirikunta, 609 891 as. (2015); keskus Kenema
Konon piirikunta, 506 100  as. (2015); keskus Koidu
Islandin piirikunta

Islandin piirikunta (engl. Island County) on Yhdysvaltojen Washingtonin osavaltiossa sijaitseva piirikunta. Sen väkiluku oli 86 857 vuonna 2020. Piirikunnan hallintokeskus on Coupevillen kunta, ja suurin kunta on Oak Harbor. Piirikunta on perustettu vuonna 1853.
Väestö

Vuonna 2020 Islandin piirikunnan 86 857 asukkaasta valkoisia oli 85,2 %, aasialaisia 5,1 %, mustia 3,2 % ja alkuperäisasukkaita 1,1 %. Vuonna 2019 9,0 % asukkaista puhui kotonaan jotain muuta kieltä kuin englantia ja 7,7 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Islandin piirikunta Wikimedia Commonsissa
Itämainen molli

Itämainen c-molliasteikko
MIDI-tiedosto
Äänitiedostojen kuunteluohjeet
Itämainen molli, unkarilainen molli eli mustalaismolli on molliasteikon muunnelma, joka sisältää kaksi ylinousevaa sekuntia. Harmonisesta mollista se eroaa siinä, että asteikon seitsemännen sävelen lisäksi myös neljäs sävel on ylennetty. Niinpä asteikossa on kokoaskel 1. ja 2. sävelen välissä, puoliaskelet 2. ja 3, 4. ja 5, 5. ja 6. sekä 7. ja 8. sävelen välissä ja ylinouseva sävelaskel 3. ja 4. sekä 6. ja 7. sävelen välissä.  Esimerkiksi itämaiseen c-molliin kuuluvat sävelet c, d, es, fis, g, as, h ja c, itämaiseen a-molliin taas sävelet a, h, c, dis, e, f, gis ja a.
How I Got Over

| How I Got Over The Roots |
| --- | --- | --- |

Studioalbumin tiedot
 Äänitetty : 2008–2010
 Julkaistu: 22. kesäkuuta 2012
 Tuottaja(t): Richard Nichols (vast.), Black Thought, Questlove, Dice Raw, Rick Friedrich
 Tyylilaji: hip hop, neo soul
 Kesto: 42.25
 Levy-yhtiö: Def Jam
Listasijoitukset
  Billboard 200: 6.
The Rootsin muut julkaisut
| Rising Down 2008 | How I Got Over 2010 | Wake Up! 2010 |
Singlet albumilta How I Got Over
 ”Jow I Got Over” Julkaistu: 25. kesäkuuta 2009  ”Dear God 2.0” Julkaistu: 22. toukokuuta 2010  ”Doin’ It Again” Julkaistu: 29. toukokuuta 2010  ”The Fire” Julkaistu: 1. kesäkuuta 2010
How I Got Over on hiphop-bändi The Rootsin yhdeksäs studioalbumi, joka julkaistiin 22. kesäkuuta 2010. Albumi debytoi kuudennella sijalla Billboard 200-listalla, myyden 51 000 kopiota ensimmäisellä viikolla.
Kappaleet

A Peace of Light – 1.50 (feat. Amber Coffman, Angel Deradoorian & Haley Dekle)
Walk Alone – 3.55 (feat. Truck North, P.O.R.N. ja Dice Raw)
Dear God 2.0 – 3.52 (feat. Monsters of Folk)
Radio Daze – 4.16 (feat. Blu, P.O.R.N. ja Dice Raw)
Now or Never – 4.34 (feat. Dice Raw)
How I Got Over – 3.36 (feat. Dice Raw)
DillaTUDE: The Flight of Titus – 0.42
The Day – 3.44 (feat. Blue, Phonte ja Patty Crash)
Right On – 3.36 (feat. Joanna Newsom ja STS)
Doin' It Again – 2.24
The Fire – 3.41 (feat. John Legend)
Tunnel Vision – 0.40
Web 20/20 – 2.46 (feat. Peedi Peedi ja Truck North)
Hustla – 2.56 (feat. STS)
Arvostelut

Allmusic:
Robert Christgau: A
Listasijoitukset

| Lista | Korkein sijoitus |
| --- | --- |
Kanadan albumilista: 14
Sveitsin albumilista: 3
US Billboard 200: 6
Interpol (yhtye)

| Interpol |
| --- | --- |
 Interpol Las Vegasissa 2005.
Tiedot
Toiminnassa:  1998–
Tyylilaji:  indie rock
Kotipaikka:  New York, Yhdysvallat
Laulukieli:  englanti
Jäsenet:  Paul Banks, laulu, kitara   Daniel Kessler, kitara   Sam Fogarino, rummut  
Entiset jäsenet:  Greg Drudy, rummut (1998–2000)  Carlos Dengler, basso, kosketinsoittimet ( 1998–2010) 
Levy-yhtiö:  Capitol Records, 2006–   Matador Records, 2002–2006  
Aiheesta muualla
www.interpolnyc.com
Infobox OKNimi-testi OK: 
Interpol on vuonna 1998 New Yorkissa perustettu indie rock -yhtye. Yhtyeen musiikille ominaista on basson vahva käyttö. Interpolia on verrattu 1970-luvun lopulla vaikuttaneeseen Joy Divisioniin.
Yhtyeen muodostavat Paul Banks (laulu, kitara), Daniel Kessler (kitara, taustalaulu) ja Sam Fogarino (rummut). Basisti Carlos Dengler jätti yhtyeen pian neljännen albumin levytyksen jälkeen vuonna 2010.
Interpolin ensiesiintyminen Suomessa tapahtui Ruisrockissa kesällä 2008.
Interpol on julkaissut kuusi albumia. Yhtyeen levy-yhtiönä kahdella ensimmäisellä levyllä toimi monia muitakin indieartisteja äänittävä Matador Records. Kolmannen levyn, Our Love to Admiren, julkaisi Capitol Records. Neljännellä levyllä Interpol yhtye palasi takaisin Matador Recordsille. Kuudes albumi Marauder julkaistiin 24. elokuuta 2018.
Kokoonpano

Paul Banks – laulu ja kitara
Daniel Kessler – kitara ja taustalaulu
Sam Fogarino – rummut
Albumit

Turn on the Bright Lights (2002)
Antics (2004)
Our Love to Admire (2007)
Interpol (2010)
El Pintor (2014)
Marauder (2018)
The Other Side of Make-Believe (2022)
Aiheesta muualla

Wikimedia Commonsissa on kuvia tai muita tiedostoja aiheesta .
Yhtyeen viralliset kotisivut
Ihalainen

Ihalainen on suomalainen sukunimi, joka on muun muassa seuraavilla henkilöillä:
Aleksanteri Ihalainen (s. 1987), salibandyn pelaaja
Eemil Ihalainen (k. 1918), punakaartilainen
Eino Ihalainen (1923–2012), rakennusmestari ja kirjailija
Erkki Ihalainen (s. 1950), harmonikkataiteilija ja -pedagogi
Ilmari Ihalainen (s. 1946), kirjailija, käyttänyt myös salanimeä Topo Taviomaa
J. K. Ihalainen (s. 1957), kirjailija, kirjanpainaja, kääntäjä ja kustantaja
Janne Ihalainen (s. 1973), kemisti ja professori
Juhani Ihalainen (1799–1856), kansanrunoilija
Kalevi Ihalainen (1913–1995), palloilija
Kari Ihalainen (s. 1954), keihäänheittäjä ja yleisurheiluvalmentaja
Lauri Ihalainen (s. 1947), SAK:n ent. puheenjohtaja, SDP:n kansanedustaja ja ministeri
Marianne Ihalainen (s. 1967), jääkiekkoilija, olympiamitalisti ja valmentaja
Maunu Ihalainen (1937–2019), SDP:n toimitsija ja hallintopäällikkö ja kunnallisneuvos
Pekka Ihalainen (1913–1976), inkeriläissyntyinen neuvostoliittolainen poliitikko ja historioitsija
Veikko Ihalainen (1892–1939), jääkärieverstiluuntnantti
Vilho Ihalainen, kasvatustieteilijä.
Kuvitteellisia henkilöitä

Anna Ihalainen, televisiosarjassa Salatut elämät
Antti Ihalainen, henkilö Maiju Lassilan romaanissa Tulitikkuja lainaamassa
Muita merkityksiä

Ihalainen, Lappeenrannan kaupunginosa
Ihalaisen kaivos
Ihalaisten koulu
Ihalainen, Lappeenrannan kylä entisen Ylämaan kunnan alueella
| --- | --- |
: Tällä täsmennyssivulla luetellaan henkilöitä, joilla on sama sukunimi.
Honda Civic

| Honda Civic |
| --- | --- |

Valmistustiedot
Valmistusmaa:   Yhdysvallat  Japani  Kanada  Yhdistynyt kuningaskunta
Valmistaja:  Honda
Konserni:  Honda
Valmistusvuodet:  1972–
Korimalli:  Hatchback, Sedan, Farmari tai Coupe
Luokka:  C-segmentti
Edeltäjä:  Honda Z360 Honda Z600
Henkilöluku:  5
Vetotapa:  Etuveto tai neliveto
Honda Civic on japanilaisen autonvalmistaja Hondan automalli. Se esiteltiin ensimmäistä kertaa heinäkuussa 1972 kaksiovisena coupena jota seurasi kolmiovinen hatchback saman vuoden syyskuussa.
Varhaisimmista malleista löytyi usein AM-radio, alkeellinen lämmitin ja kaksinopeuksiset tuulilasinpyyhkimet. Nykyinen Civic on huomattavasti ylellisempi muun muassa satelliittinavigaattorin, kuusinopeuksisen käsivalintaisen vaihteiston ja sähköisten ikkunoiden ansiosta.
Honda Civiciä on myyty maailmanlaajuisesti noin 19 miljoonaa kappaletta.
1. sukupolvi (1972–1979) SB1, SG, SE, VB

Ensimmäisen sukupolven Civic ilmestyi markkinoille vuonna 1972, ja pysyi myynnissä vuoteen 1979 asti. Autossa oli 1,169 cc, nelisylinterinen rivimoottori, joka oli sijoitettu auton keulalle poikittain. Auto muistutti teknisiltä ratkaisuiltaan hyvin paljon englantilaista Miniä. Vuoden 1973 öljykriisi vauhditti Civicin, kuten myös monien muiden pienten ja taloudellisten autojen myyntiä.
Ensimmäisen sukupolven Civiciä valmistettiin vuosina 1972-1979 yli kaksi miljoonaa kappaletta.
2. sukupolvi (1979–1983) SL, SS, SR, ST, VC, WD

Toisen sukupolven Civic esiteltiin vuonna 1980. Se oli edeltäjäänsä suurempi, tehokkaampi, ja muodoiltaan kulmikkaampi. Kaikissa moottoreissa käytettiin Hondan kehittämää CVCC-kolmiventtiilitekniikkaa, jonka ansiosta autot läpäisivät myös Yhdysvaltojen tiukat päästövaatimukset ilman katalysaattoria Autoon tarjottiin sekä pienempää 1300-kuutioista moottoria, joka tuotti 55 hevosvoiman tehon, tai suurempaa 1500-kuutioista, jonka huipputeho oli 67hv. Vaihteistovaihtoehtoina tarjottiin kahta eri manuaalivaihteistoa (4 tai 5-vaihteinen), sekä 2-vaihteista puoliautomaattia.
3. sukupolvi (1983–1987) AG, AH, AJ, AK, AT, EC

Kolmas sukupolvi ilmestyi liikkeisiin vuonna 1984. Se oli jälleen edeltäjäänsä suurempi, ja uudet moottorit tarjosivat lisää tehoa. Eri korimalleja oli tarjolla runsaasti, perinteisen 3-ovisen Hatchbackin ja Sedanin lisäksi saatavilla oli myös 5-ovisen Sedanin ja Farmarin välimuoto "Shuttle", sekä sporttinen CRX. Moottorivaihtoehdot olivat edelleen 1300-, ja 1500-kuutioisia, mutta nyt 1500-kuutioisesta moottorista oli saatavilla monia eritasoisia versioita. Viimeisimmissä versioissa hyödynnettiin Hondan "PGM-FI"-ruiskutekniikkaa, ja olipa CRX.n ja Hatchbackiin saatavilla myös 16-venttiilinen DOHC-moottori. Moottorien tehot vaihtelivat 1300-kuutioisen 60hv.stä aina tehokkaimman 1500-kuutioisen 108hv.n. Monikäyttöisestä Shuttlesta oli tarjolla myös nelivetoista versiota, jossa neliveto kytkettiin tarvittaessa päälle erillisestä napista. Nelivetoversiossa oli aina 6-vaihteinen manuaalivaihteisto.
4. sukupolvi (1987–1991) - EC, ED, EE, EF

Korivaihtoehtona hatchback ja sedan. Sedan oli saatavana joillakin markkinoilla myös nelivetoisena. Vaihteistona oli 4-vaihteinen manuaali, 5-vaihteinen manuaali, 6-vaihteinen manuaali tai 4-nopeuksinen automaatti.
Vuonna 1990 Civic sai faceliftin ja samalla tuli katalysaattorit kaikkiin malleihin. Muutoksina tuli mm. erilaiset valot sekä etupuskuri.
5. sukupolvi (1991–1995) - EG, EH, EJ1, EJ2

Honda Civicin viidettä sukupolvea valmistettiin 1991–1995 välisenä aikana. Korivaihtoehtona coupé, hatcback ja sedan. Civic ei pärjännyt törmäystesteissä kovin hyvin.
Varustetasoja oli DX (EG3), LSi (EG4), VEi, ESi (EG5) ja VTi (EG6). Muualla oli myös mm. CX, VX (EH2) ja Si (EH3) ja SiR II varustetasot.
6. sukupolvi (1996–2000) - EK3, EK4, EK5, EK9, EJ6, EJ7, EJ8, EJ9, EM1

Vuoden 1998 Euro NCAP -kolaritestistä Civic sai tulokseksi kaksi ja puoli tähteä viidestä.
7. sukupolvi (2001–2005) - EM2, ES4, EP2, EP3, EU1, EV1

Vuoden 2001 Euro NCAP -kolaritestistä Civic sai tulokseksi neljä tähteä viidestä.
8. sukupolvi (2005–2011) - FD2, FA1, FG1, FG2, FA5, FK, FN

Vuoden 2007 Euro NCAP -kolaritestistä Civic sai tulokseksi neljä tähteä viidestä.
9. sukupolvi (2011–2015) FB4, FG3, FB2, FG4, FB6

Vuoden 2012 Euro NCAP -kolaritestistä Civic sai tulokseksi täydet viisi tähteä.
10. sukupolvi (2015–) FC1, FC2, FK7

Vuoden 2017 Euro NCAP -kolaritestistä Civic sai tulokseksi täydet viisi tähteä.
Aiheesta muualla

Kuvia tai muita tiedostoja aiheesta Honda Civic Wikimedia Commonsissa
Civicin esittely Hondan sivulla (Arkistoitu – Internet Archive)
Civicin ensimmäinen sukupolvi.
Civicin toinen sukupolvi.
Civicin kolmas sukupolvi
Civicin neljäs sukupolvi.
Civicin viides sukupolvi.
Civicin kuudes sukupolvi.
Civicin seitsemäs sukupolvi.
Civicin kahdeksas sukupolvi.
Civicin yhdeksäs sukupolvi.
Civicin kymmenes sukupolvi.
Ilmari Vuoristo

Ilmari Vuoristo (14. kesäkuuta 1897 Sortavala – 17. huhtikuuta 1939 Rovaniemi) oli suomalainen metsänhoitaja ja metsäteknologian professori.
Henkilöhistoria

Vuoriston vanhemmat olivat lehtori Paavo Sakari Vuoristo (Friberg) ja Johanna Ingeborg Wallin ja puoliso vuodesta 1923 Selma Dagmar Martin. Myös hänen veljensä Veikko Vuoristo (s. 1894) oli metsänhoitaja. Vuoristo tuli ylioppilaaksi 1916 Kajaanin yhteiskoulusta ja suoritti diplomi-insinööritutkinnon ja  metsänhoitotutkinnon 1920 sekä maatalous- ja metsätieteiden kandidaatin ja lisensiaatin tutkinnot 1936. Tekniikan tohtoriksi Vuoristo väitteli 1932. Vuoristo toimi 1920-luvulla useissa eri tehtävissä sahateollisuudessa, mutta myös konepajalla ja telakalla sekä opettajana. 1930-luvulla hän työskenteli muun muassa metsänhoitajana ja rakennuspäällikkönä. Vuodesta 1934 hän toimi Metsäntutkimuslaitoksen metsäteknologisen osaston apulaisena ja vuodesta 1938 osaston professorina. Metsäteknologian dosentti hän oli vuodesta 1937.
Vuoristo kuoli huhtikuussa 1939 taudinkohtaukseen Rovaniemen yleisessä sairaalassa ollessaan virkamatkalla Pohjois-Suomessa.
Julkaisuja

Sahalaitosten työpalkkakustannusten riippuvaisuus sahatukkien suuruudesta, 1932
Sahatukkien teko ja ajo Perä-Pohjolan metsissä, 1933
Tutkimuksia lajittelemattoman mäntysahatavaran eri kokojen hintasuhteista ja hinnanvaihteluista 1922-1935, 1935
Tutkimuksia tukkipuunrunkojen ja sahatukkien välisestä kuutiosuhteesta, 1935
Työaikatutkimuksia kuusipaperipuiden teosta, 1936
Talviajotiet, niiden rakentaminen ja hoito, 1937, H. Hallenbergin kanssa
Uittohankaluustutkimuksia, 1938
Ihmisen poika (albumi)

| Ihmisen poika Suvi Teräsniska |
| --- | --- | --- |

Studioalbumin tiedot
 Julkaistu: 8. marraskuuta 2019
 Tyylilaji: iskelmä
 Kesto: 37.57
 Levy-yhtiö: Warner Music Finland
Listasijoitukset
  3. (albumilista)    1. (fyysinen albumilista)
Suvi Teräsniskan muut julkaisut
| Sinä olet kaunis 2016 | Ihmisen poika 2019 | Iltalauluja 2020 |
Ihmisen poika on suomalaisartisti Suvi Teräsniskan 8. marraskuuta 2019 julkaistu studioalbumi. Albumi on kunnianosoitus Yö-yhtyeen musiikille ja Olli Lindholmin muistolle.
Kappaleet

Ihmisen poika – 3.16
Sano että jäät – 4.00
Vie mut minne vaan – 3.23
Niin paljon me teihin luotettiin – 3.48
Hetki kahden – 3.38
Yötä vastaanottamaan – 4.04
Voin luopuu mistä vaan – 4.08
Sininen planeetta – 3.44
Uneeni et tulla saa – 3.34
Maasta sataa taivaaseen – 4.18
Ihoärsytystestit

Ihoärsytystestit ovat toksikologisia testimenetelmiä, joiden avulla tutkitaan kemikaalien aiheuttamia haittoja ihmisen iholle. 
Testimenetelminä käytetään tällä hetkellä Draizen kaniinitestiä sekä joitakin in vitro -testimenetelmiä. In vitro -menetelmien tarkoituksena on korvata Draizen kaniinitesti kemikaalitestauksessa ja ne ovat ECVAMin validoimia.
In vitro -menetelmät perustuvat RhE-teknologiaan (Reconstructed human Epidermis), jossa ihmisen keratinosyyteistä on rakennettu keinoihoa. Keratinosyytit muodostavat monikerroksisen epidermiksen, jonka päällä on marraskesi suojaavana kerroksena. ECVAMin rekisteröimiä kaupallisia testimenetelmiä ovat EpiSkin™, EpiDerm™ ja SkinEthic™. Ihoärsytystestit perustuvat vapautuvien tulehdusvälittäjäaineiden mittaamiseen altistuskokeissa.
Todellisessa tilanteessa ihmisen altistuessa ihoa ärsyttäville aineille ne aiheuttavat palautuvan inflammaatioreaktion altistuneeseen kudokseen. Tällöin ihosolut vapauttavat tulehdusvälittäjäaineita, jotka laajentavat verisuonia ja saavat ne läpäisevämmäksi. Tulehdusvälittäjäaineet houkuttelevat paikalle immuunisoluja kuten mast-soluja ja neutrofiileja. Lisäksi ne stimuloivat ihon hermopäätteitä aiheuttaen kutinan tunteen. Kemikaalit voivat aiheuttaa ärsytystä toistuvan altistumisen seurauksena eli ne ovat kumulatiivisesti ärsyttäviä aineita. Toiset kemikaalit aiheuttavat ärsytystä kerta-altistumisen seurauksena, jolloin ne luokitellaan akuutisti ärsyttäviksi aineiksi.
Ilmari Vartiainen

Ilmari Aleksanteri Vartiainen (12. syyskuuta 1905 Helsinki – 5. kesäkuuta 1985) oli suomalainen lääkäri ja professori.